b"\n_START_ARTICLE_\nPacific Northwest\n_START_PARAGRAPH_\nPacific Northwest (inglise keeles Pacific Northwest, l\xc3\xbchendina PNW, harvem Cascadia) on geograafiline regioon P\xc3\xb5hja-Ameerika mandri l\xc3\xa4\xc3\xa4nerannikul, mida piiritleb Vaikne ookean l\xc3\xa4\xc3\xa4nekaares ja Kaskaadide m\xc3\xa4estik p\xc3\xb5hjaloode-l\xc3\xb5unakagu suunal. Kuigi \xc3\xbchtegi piiritlust ei ole kokku lepitud, moodustavad k\xc3\xb5ige sagedasema kontseptsiooni Kanada provints Briti Columbia ja Ameerika \xc3\x9chendriikide osariigid Idaho, Oregon ja Washington. Laiemalt v\xc3\xb5ib sinna hulka lugeda veel Kagu-Alaska, Edela-Yukoni ja P\xc3\xb5hja-California territooriumeid ning P\xc3\xb5hja-Nevada ja mandrilahkmest ida poole j\xc3\xa4\xc3\xa4vad L\xc3\xa4\xc3\xa4ne-Montana ja L\xc3\xa4\xc3\xa4ne-Wyomingi osasid.\n_START_SECTION_\nRahvastik\n_START_PARAGRAPH_\nRegiooni rahvastatuimad suurlinnapiirkonnad on Suur-Seattle 3,7 miljoni inimesega, Suur-Vancouver 2,5 miljoni inimesega ning Suur-Portland 2,4 miljoni inimesega.\n_START_SECTION_\nRannikuh\xc3\xb5imud\n_START_PARAGRAPH_\nTlingit, Nisga'a, Haida, Tsimshian, Gitxsan, Haisla, Heiltsuk, Nuxalk, Wuikinuxv, Kwakwaka'wakw, Nuu-chah-nulth, Makah, Ranniku-Salish, Chimakum, Quileute, Willapa, Chinook ja Tillamook\n_START_SECTION_\nLoodus\n_START_PARAGRAPH_\nRegioon on tuntud enda saarte, lahtede, fjordide, m\xc3\xa4gede, lopsakate ja ulatuslike metsade (kus on laialt levinud maailma k\xc3\xb5rguselt teine igihaljas okaspuu Oregoni m\xc3\xa4nd) ning harva silmatud sasquatchide poolest."